Juan Sieiro

Juan Sieiro González, nado en Maside o 2 de febreiro de 1835 e finado en Ourense o 30 de outubro de 1893, foi un filósofo e profesor galego.

 Traxectoria 
Estudou Bacharelato no Seminario de Ourense e empezou a carreira de Filosofía e Letras na Universidade de Santiago de Compostela e rematouna na de Madrid. Ao mesmo tempo estudou Teoloxía na Universidade Pontificia de Toledo. Gañou a cátedra de Grego no Instituto de Pontevedra, pero logo da supresión da cátedra pasou á de Filosofía no Instituto de Ourense. Alí permaneceu ata a súa morte en 1893.

Colaborou en La Ilustración Gallega y Asturiana, Las Provincias, El Eco de Orense, El Heraldo, Galicia e Las Provincias de Madrid, con artigos de crítica literaria e fundou o xornal El Alerta en Pontevedra en 1864.

 Pensamento 
Juan Sieiro foi un dos principais representantes do krausismo en Galicia e así se reflicte na súa filosofía e no contido das súas clases.

 Obras 
 Catecismo y Filosofía, 1872.
 Psicología y Lógica, 1872.
 El latinismo en el dialecto gallego, 1879.
 Principios de Psicología o antropología psíquica, lógica y ética, 1882.
 Sociología, 1888.

 Véxase tamén 
 Bibliografía 



Categoría:Filósofos de Galicia

Categoría:Masóns de Galicia
Categoría:Xornalistas de Maside
Categoría:Nados en Maside
Categoría:Nados en 1835
Categoría:Finados en 1893
Categoría:Alumnos da Universidade de Santiago de Compostela
Categoría:Alumnos da Universidade Central de Madrid